Spikol (Bos grunniens)

Spikol (Bos grunniens) tir tana moukolafa katca ke Bos oxi vey Bovidae yasa ( Bovinae volveyyasa ) ke ARTIODACTYLA veem.

Gan Linnaeus bak 1766 taneon zo pimtayar.

 Pimtara 
Spikol sotir jaftoldunol dis va vaf im is tanoya ralka moe ge is noldapeem is ault dem vaf is ezas im.

Toloya amidafa apta krulded : bata govitafa is bana kwafa. Govitaf spikol, tanon tigis koe abica gola ke Tibeta moe ontine vas 4000 ik 6000 m-, tir granaf sulem dem orikalerkaf imap isen aldo rotir vas loon tanoy decitor.

Kwaf spikol gamdarulaf gu aryona jaftoldunolinda sotir lopinon lumkiraf ise voldum tel govitaf milkatcik me tir griawis.

Spikol va ayafa skapa zolonon yordar : tir donaf rembures bonol isen inaf vrod va sinkasa dugapa sodir. Inaf im ta iara va wazdel is lay zo malsaver ise alma zo socelar. Lana oksifa fema karolapana ta epura va tciamafi tayi gu levim zo malokser.

 Ewavak 

 Vexala dem apteem 
Sedme Mammal Species of the World (siatos ke 2005), bata katca vas 2 apta ruldar :
 Spikol (Bos grunniens grunniens) ~ Govitaf spikol (Linnaeus, 1766)
 Spikol (Bos grunniens mutus) ~ Kwaf spikol (Przewalski, 1883)

 Pulasa vuestexa is klita 
 (en) vuest- : Mammal Species of the World (v- 3, 2005) : Bos grunniens (Linnaeus, 1766)
 (en) vuest- : CITES : Bos grunniens
 (en) vuest- : UICN : katca Bos grunniens (Linnaeus, 1766)
 (en, fr) vuest- : ITIS : Bos grunniens (Linnaeus, 1766)
 (en) vuest- : Tree of Life Web Project : Bos grunniens
 (en) vuest- : Catalogue of Life : Bos grunniens (Linnaeus, 1766)
 (en) vuest- : Paleobiology Database : Bos grunniens (Linnaeus, 1766)
 (en) vuest- : Animal Diversity Web : Bos grunniens
 (en) vuest- : NCBI : Bos grunniens
 Ara vuestexa 
 Spikol (Bos grunniens) dene Wikispecies

 Kotavafa vuestesa klita 
 Kotava winugaf moukolaf ravlemak (Kotava, Latinava, 2019)


Spikol (Bos grunniens)
Spikol (Bos grunniens)
Spikol (Bos grunniens)